**XXV. „Alföldi tájak, emberek” Országos fotópályázat - 2023.**



# Törökszentmiklós Városi Önkormányzat és az

**Ipolyi Arnold Művelődési Központ, Könyvtár és Butyka Béla Helytörténeti Gyűjtemény**

### XXV. alkalommal hirdeti meg országos fotópályázatát, **MAFOSZ**

védnökséggel, **Alföldi tájak, emberek** címmel.

**Pályázati feltételek:**

A pályázaton bárki részt vehet életkortól, foglalkozástól és lakóhelytől függetlenül, de a fotópályázaton csak Magyarország területén élő alkotók pályázhatnak.

1. A pályázat témái a következők:
   * az alföldi ember és környezete /városok, falvak, tanyák, létesítmények, gazdasági élet/
   * az Alföld különböző évszakokban,
   * élet az alföldi folyók mentén, jellegzetes alföldi tájak,
   * alföldi népművészet, hagyományok, szokások, speciális mesterségek,
   * alföldi születésű, vagy itt élő hírességek.
2. A pályázatra csak olyan felvételekkel nevezhetnek a szerzők, amelyek

2 évnél nem régebben készültek, és amelyeket korábban kiállításon még nem mutattak be. Sorozatok nem küldhetők be!

1. Egy pályázó maximum 10 db fekete-fehér, vagy színes DIGITÁLIS

képet küldhet be, kizárólag e-mailen. A beküldött képek mérete JPG-ben (hosszabb oldal) max. 3500-5000 pixel között legyen, a képek adatnagysága max. 5 MB, a felbontása pedig 300 DPI legyen. A pályaművek fájl neve a következő adatokat tartalmazza ékezetes betűkkel írva: a pályázó CSALÁDI NEVE\_KERESZTNEVE\_A KÉP RÖVID CÍME - NEVEZÉSI LAP SZERINTI SORSZÁMA pl.:*TÓTH\_TAMÁS\_ALKONYAT - 1*

1. A pályázóknak nevezési lapot kell kitölteni, amelyet Word formátumban kell elküldeni. A nevezési lapon szereplő információk egyezzenek a fájl névben olvasható felirattal.

A nevezési lap letölthető a [http://www.ivk.hu](http://www.ivk.hu/) oldalról, a fotópályázatok menüpontból. A nevezési lap fájlneve a pályázó neve legyen.

1. Beküldési cím: [alfolditajak2023@gmail.com](mailto:alfolditajak2023@gmail.com)
2. A pályázóknak nevezési díjat kell fizetni, amelynek összege: 2.000 Ft/fő, attól függetlenül, hogy mennyi fényképet küldenek be. A nevezési díjakat a pályázattal és a kiállítással kapcsolatos költségek fedezésére kívánják a szervezők felhasználni. A nevezési díj átutalható, de csak azon a néven, amely a nevezési lapon is szerepel. Számlaszámunk: Ipolyi Arnold Művelődési Központ, Könyvtár és Butyka Béla Helytörténeti Gyűjtemény 10700309-67181131-51100005 (CIB) bankszámla.
3. A papírképeket az Ipolyi Közművelődési Központ készíti el és rendezi kiállításra.
4. Amennyiben a beküldött képek nem felelnek meg a pályázati kiírásnak, nem kerülnek a zsűri elé, a pályázati díjat ez esetben nem tudjuk visszaküldeni. A zsűrizés eredményéről a pályázók az Ipolyi Közművelődési Központ honlapjáról [www.ivk.hu](http://www.ivk.hu/) címen értesülhetnek, de minden egyes pályázót külön is értesítünk a nevezési lapon megadott e-mail címen.
5. A kiállítási digiráma anyagát letölthetően tesszük közzé, az [www.ivk.hu](http://www.ivk.hu/) címen. Az át nem vett díjakat kipostázzuk a nyertesek számára.
6. A zsűrizett képek MAFOSZ pontot érnek. A pályázat zsűrijének tagjai: Dr. Mondok Anita (EFIAP, A-MAFOSZ) fotóművész, Koós László (EFIAP, E- MAFOSZ/b) fotóművész, Varga Andrea művelődésszervező (Ipolyi Közművelődési Kp.) **A zsűri által kiválasztott képek felhasználhatók a Mafosz fotóművészeti minősítési rendszerében, valamint az Év fotóművészeti alkotócsoportja és a Mafosz Év fotográfusa versenyében.** A pályázatot a **MAFOSZ** támogatja.

**A legjobb alkotások díjazásban részesülnek:**

* 1. díj MAFOSZ plakett és 20.000 Ft értékű vásárlási utalvány
  2. díj 15.000.- Ft értékű vásárlási utalvány
  3. díj 10.000 .- Ft értékű vásárlási utalvány

Különdíjak: Fotóművészeti album, és egyéb tárgyjutalmak

A zsűri értékelése alapján a legjobbnak ítélt alkotások részt vesznek az

**Ipolyi Arnold Művelődési Központ, Könyvtár és Butyka Béla Helytörténeti Gyűjteményben**

**2023. október 21-án (szombat) 15 órakor nyíló kiállításon.**

**Kiállítási naptár**

**Beküldési határidő:**

2023. október 1.

**Zsűrizés:**

2023. október 6.

**Értesítési határidő:**

2023. október 16- tól

**A kiállítás megnyitója és díjátadás:**

Az Ipolyi Arnold Művelődési Központ, Könyvtár és Butyka Béla Helytörténeti Gyűjtemény Markóczy Félix kiállítótermében: 2023. október 21. szombat 11 órakor

**A kiállítás megtekinthető:**

2023. október 21. és november 18. között, az intézmény nyitvatartási idejében

Ipolyi Arnold Művelődési Központ, Könyvtár és Butyka Béla Helytörténeti Gyűjtemény

Törökszentmiklós, Pánthy Endre út 2-6.

**Minden kedves pályázónak sikeres szereplést kívánunk!**